Diari Oficial de la Generalitat Valenciana


Sumari del DOGV 6754, del 16-04-2012 (2012/3326)

Informació relativa al desplegament del pla de participació pública de l'estudi de paisatge del pla general.
------------------------------------------------------------------------------------------------------------

### Dades del document

Número de DOGV
:   6754

Data del DOGV
:   16-04-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/3326


Organisme emissor
:   Ajuntament de Quatretonda

Tipus de document
:   Anunci

Informació relativa al desplegament del pla de participació pública de l'estudi de paisatge del pla general. [2012/3326]  
A fi de donar inici al procés de consultes del pla de participació pública de l'estudi de paisatge del Pla General de Quatretonda, el Ple de l'Ajuntament de Quatretonda, en la sessió celebrada en data 26 de març de 2012, va adoptar els acords següents:   
Primer. Ordenar el desplegament del pla de participació pública que forma part de la documentació del Pla General de Quatretonda.  
Segon. Comunicar i difondre el desplegament del pla de participació pública que forma part del document de pla general, conforme s'establix en el mateix document del pla de participació pública, formalitzant en este acte l'inici del pla de participació pública indicat.   
  
La informació i la comunicació del pla de participació pública esmentat es realitzarà per mitjà dels mecanismes següents:  
a) Inserció en el tauler d'edictes de l'Ajuntament, en el Diari Oficial de la Comunitat Valenciana, en el Butlletí Oficial de la Província deValència i en un diari d'àmplia difusió.  
b) Inserció del pla de participació pública en la pàgina web municipal: .   
c) Enviament de comunicacions o circulars als organismes, a les associacions i als grups socials que s'assenyalen en el pla de participació pública citat, en l'apartat relatiu a definició del públic interessat.  
Tercer. Convocar simultàniament una jornada informativa dirigida al públic en general i a les associacions locals, en la qual es donarà a conéixer el procés del pla de participació pública mateix i el model de qüestionari a omplir pels interessats, així com les línies mestres del document consultiu presentat i del document de referència evacuat per l'administració autonòmica. Esta reunió se celebrarà en el lloc i el dia que oportunament s'assenyalarà per mitjà d'anuncis al tauler d'edictes municipal, en la pàgina web, bans i una comunicació al públic interessat del pla de participació pública.   
A este efecte, i de conformitat amb el que establix l'apartat quart d'esta proposta d'acord, s'establix un termini de 45 dies per a la contestació del qüestionari a què s'ha fet referència, així com per a la formulació d'al·legacions i suggeriments a l'instrument exposat.  
Així mateix, i en el supòsit que la resposta del públic interessat a l'esmentada reunió i en la formulació del qüestionari siga satisfactòria, es convocarà el tràmit d'audiència addicional previst en l'article 564 del Reglament d'Ordenació i Gestió Territorial i Urbanística de la Generalitat Valenciana, consistent en la realització d'un taller de paisatge, una taula o trobada que permeta l'exposició, per part de l'administració, dels aspectes paisatgístics del terme municipal i la formulació pels interessats de les seues consideracions.   
Este taller o reunió es realitzarà igualment en el lloc i el dia que oportunament s'assenyalarà per mitjà d'edictes al tauler d'anuncis municipal, en la pàgina web municipal, bans i una comunicació al públic interessat del pla de participació pública.  
Quart. Amb independència del tràmit d'exposició pública dels resultats del pla de participació pública, durant un període de 45 dies, comptador des de la publicació del corresponent edicte en el Diari Oficial de la Comunitat Valenciana i en la pàgina web municipal, el públic interessat podrà exercir el seu dret a formular al·legacions i observacions sobre el procés d'anàlisi que es du a terme, i sobre la documentació a què es referix este acord.   
Estes observacions podran ser realitzades així mateix a través de les enquestes i els qüestionaris disponibles en l'Ajuntament de Quatretonda i en la pàgina web municipal, i que hauran de presentar-se en la seu de l'Ajuntament.   
Cosa que es fa pública en compliment del que disposa el títol I del Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana i en la Llei 9/2006, de 28 d'abril, sobre els efectes de determinats plans i programes en el medi ambient  
  
  
Quatretonda, 2 d'abril de 2012.- L'alcalde: José Luis Oltra Ferrero i María.